text: Selvfølgelig skal der pant på tyske dåser – eller skal der?
  15 marts 2016 kl. 10.09
  Spørgsmålet om hvorvidt der skal pant på dåser købt syd for grænsen, debatteres flittigt på Facebook.
  En artikel på TV SYD’s hjemmeside og et indslag i TV SYD's sene nyhedsudsendelse har vakt debat.
  Det handler om, at Dansk Erhverv har klaget til EU-Kommissionen over, at de tyske grænsebutikker slipper for at opkræve dåsepant.
  Spørgsmålet om pant eller ej har udløst en stor debat på TV SYD’s Facebook.
  Således skriver Bjarne Lund Henneberg:
  Pant på alle dåser, uanset om det er Harrislee, Suderlugum eller Aventoft, og efter de helt almindelige tyske regler! Så kan danskerne bare tage dem med derned, næste gang de handler! Det vil være fuldstændig prisneutralt. Så var vi også fri for at se alle dåserne i grøfterne ...
  Og Kim Ludvigsen:
  Pant på alle dåser, så vi bliver fri for dem i grøfter og vejkanter .
  Men pant hjælper ikke, mener Joan Rudolph:
  Jeg er en af dem, som samler affald med mine dagplejebørn, her til Danmarks naturfredning skrald indsamling til april. Og deriblandt rigtig mange dåser. 1/3 af dåserne er med pant, så folk er fuldstændig ligeglade om der er pant på eller ej, de smider dem stadig ud i naturen. Desværre er det sådan, og det tror jeg ikke bliver bedre, selvom der kommer pant på.
  Erik B. Madsen forstår ikke Dansk Erhverv:
  Hvorfor blander de sig nu en udenlandsk regerings afgørelse?
  Du kan selv deltage i debatten på TV SYD’s Facebook-side lige her:
  
  